**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-07-09 Nr. TAR-80

Posėdis vyko 2021-07-01. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

7. SVARSTYTA. Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymas.

Pranešėja V. Bubliauskienė teigė, kad Tarybos sprendimo projektas parengtas, kadangi Tarybos 2016 m. gegužės 26 d. sprendimu Nr. T2-143 „Dėl atlyginimo už maitinimo paslaugą Savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ (toliau – Aprašas) buvo nustatytos maisto produktų (vienos dienos) ir patiekalų gamybos (vieno mėnesio) kainos, kurias moka tėvai už vaiko išlaikymą ir ugdymą pagal ikimokyklinio ir priešmokyklinio ugdymo programas. Atlikus švietimo įstaigų, įgyvendinančių ikimokyklinio ar priešmokyklinio ugdymo programas (toliau – Įstaigos), surenkamų tėvų įmokų lėšų ir išlaidų lyginamąją analizę, nustatyta, kad nebepakanka surenkamų lėšų maisto produktams ir patiekalų gamybos kaštams padengti, todėl KMSA direktoriaus 2019 m. lapkričio 19 d. įsakymu Nr. AD1-1413 buvo sudaryta darbo grupė, kuriai buvo pavesta išanalizuoti atlyginimo už maitinimo paslaugą Aprašo nuostatų atitiktį teisės aktams bei atlyginimo dydį ir pateikti pasiūlymus dėl jų pakeitimo. Šio sprendimo projekto tikslas yra patvirtinti naują Aprašą ir atlyginimo dydį už maitinimo paslaugą, o uždaviniai: 1) patikslinti Aprašo nuostatas, kurios nebeatitinka esamos situacijos ir praktikos; 2) nustatyti atlyginimo dydį už maitinimo paslaugą, kuris realiai padengtų maisto produktų ir pasikeitusio darbo užmokesčio išlaidas; 3) patvirtinti atlyginimo dydžio už maitinimo paslaugą perskaičiavimo metodiką.

Pažymėjo, kad gavo patikslinimą iš Socialinės paramos skyriaus, jog būtina pakeisti Aprašo 20 punktą ir jį išdėstyti taip: „Prašymai ir dokumentai, kurių pagrindu taikomos atlyginimo už maitinimo paslaugą 18 ir 19 punktuose nurodytos lengvatos, pateikiami įstaigos vadovui, priimant vaiką į švietimo įstaigą, išskyrus atvejus, kai švietimo įstaiga informaciją gauna iš Socialinės paramos šeimai informacinės sistemos (SPIS). Asmens duomenys tvarkomi teisės aktų nustatyta tvarka.“ Prašė pritarti šiam pakeitimui.

L. Juknienė siūlė balsavimu apsispręsti dėl sprendimo projekto su pakeitimu (BALSUOTA: už – 4 (L. Juknienė, R. Didžiokas, J. Simonavičiūtė, R. Idzelevičius), susilaikė – 1 (N. Puteikienė), prieš – 0). Sprendimo projektui pritarė.

NUTARTA. Pritarti sprendimo projektui su pakeitimu.

Posėdžio pirmininkė Laima Juknienė

Posėdžio sekretorė Marija Petrulienė